Fedor Flašík

Fedor Flašík (* 14. január 1958, Bratislava† 22. apríl 2024, Praha)osobnosti.sk: Fedor Flašík bol manažér, podnikateľ a exmanžel europoslankyne Moniky Flašíkovej-Beňovej.

 Štúdium a zamestnanie 
V roku 1982 absolvoval Právnickú fakultu Univerzity Komenského, v tom istom roku zložil rigoróznu skúšku a získal titul JUDr. Pracoval ako vedúci zásobovania a odbytu vo výrobnom družstve Detva. V rokoch 1986 – 1990 na Ústrednom výbore Zväzu československo-sovietskeho priateľstva. Neskôr pôsobil ako zástupca riaditeľa divadla Ludus a ako zástupcu šéfredaktora v redakcii M - Report. Potom bol výkonným riaditeľom reklamného oddelenia firmy Davay.

 Manažér kampaní Mečiarovho HZDS a Ficovho Smeru 
Pôsobil ako konateľ viacerých spoločností,Obchodný register SR: Flašík Fedor no známy je hlavne vďaka častej prezentácii v médiách ako podnikateľ v prostredí reklamy a riaditeľ reklamnej agentúry Donar. Donar stál aj za predvolebnou kampaňou HZDS v roku 1994 a organizoval napríklad aj oslavy štátnosti.

Bol to práve Flašík, kto vymyslel, aby politici hnutia naspievali známu pieseň Vivat Slovakia. Autorom textu bol Kamil Peteraj (hudbu napísal Gabo Dušík), ktorému Flašík sľúbil, že desať rokov neprezradí, kto to robil. Digitálne hodiny umiestnené oproti prezidentskému palácu, ktoré niekoľko mesiacov odratúvali dni do skončenia volebného obdobia prezidenta Kováča - 2. marca 1998, bol tiež nápad marketingového mága HZDS Fedora Flašíka. Parlamentné voľby v roku 1994 HZDS vyhralo. Aj keď vyhralo aj ďalšie dvoje parlamentné voľby v rokoch 1998 a 2002 zostalo v opozícii. Bývalý predseda HZDS Mečiar povedal, že firma Donar na jeho vláde v polovici 90. rokov „parazitovala“.

Pôvodný Donar a.s. zanikol 21. mája 1999 zlúčením s firmou Aldy Soft, ktorej jediným konateľom bol vtedy Jaromír Kopera, na ktorého takto prešlo nielen imanie, všetky práva ale aj „pohľadávky a záväzky spoločnosti DONAR a.s.“ Flašík mal na starosti aj reklamnú kampaň strany HZDS v roku 1998 a strany SMER v roku 2002 (so Smerom však spolupracoval už od roku 1998). To už však s novým Donarom, ktorý bol zapísaný do obchodného registra 23. novembra 1998, v ktorého dozornej rade bol do 24. marca 2006 aj Martin Glváč (ktorý bol za SMER zvolený vo voľbách 2006 za poslanca). 

V spise súvisiacom s kauza Gorila je Flašík spomínaný v súvislosti „piati akcionári Smeru“.  V auguste 2001 sa stal Flašík šéfom volebného tímu Smeru. Legendárne boli jeho smerácke reklamy „Majster poriadok" či bilboard „Do Európskej únie, ale nie s holými zadkami!".

Od vzniku Smeru mal Flašík v strane silné slovo, staral sa o jej financie, robil aj viaceré volebné kampane a podľa viacerých zdrojov priamo rozhodoval o predvolebnej kandidátke. Situácia sa skomplikovala po voľbách 2002. Smer neuspel a skončil v opozícii. Doteraz nebolo vysvetlené v čom spočíval osobný spor medzi Flašíkom a Ficom. „Pán Fedor Flašík nie je na Smere poverený žiadnymi úlohami. Poslednou bolo organizovanie volebnej kampane“, povedal Fico v roku 2004 o tomto spore.  V roku 2004 sám seba deklaroval ako lobistu a to ešte pred existenciou zákona o lobingu.

 Iné 
Flašík vlastnil súkromné rádio Koliba. Uchádzal sa o post riaditeľa verejnoprávnej RTVS v roku 2011 a potom v roku 2017 (v oboch prípadoch neúspešne). Od roku 2020 bol vydavateľom webportálu s názvom eReport.sk, ktorý sa postupne z bulvárneho stal fanklub Smeru, Hlasu a SNS.

 Osobný život 
Dňa 20. mája 2006 Flašík uzavrel manželstvo s europoslankyňou za stranu SMER, Monikou Beňovou.sme.sk: Europoslankyňa Monika Beňová a Fedor Flašík sa vzali V roku 2017 sa rozviedli.

 Referencie 


Kategória:Slovenskí podnikatelia
Kategória:Absolventi Právnickej fakulty Univerzity Komenského v Bratislave
Kategória:Osobnosti z Bratislavy